12.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 416 της 6/23 Νοεμ. 1973 (ΦΕΚ Α΄ 309) Περί καθορισμού της υπό του Ταμείου Προνοίας Εργοληπτών Δημοσίων Έργων παρεχομένης εις τους εξερχομένους του επαγγέλματος ησφαλισμένους τακτικής χορηγίας. Έχοντες υπ’ όψιν: 1.Τας διατάξεις: α)του άρθρ. 1 εδάφ. γ΄ και τας του άρθρ. 2 παρ. 8 του Ν.Δ. 75/1946 «περί συστάσεως Ταμείου Προνοίας Εργοληπτών Δημοσίων Έργων», β)του άρθρ. 11 του υπ’ αριθ. 175/1973 Ν.Δ/τος «περί Υπουργικού Συμβουλίου και Υπουργείων» (ΦΕΚ 230/73 τεύχ. Α΄), γ)του άρθρ. 4 του Ν.Δ. 1379/73 «περί Συμβουλίων και Επιτροπών αρμοδιότητος του Υπουργείου Κοινωνικών Υπηρεσιών» (ΦΕΚ 87/14.4.73 τεύχ. Α΄). 2.Την κατά την υπ’ αριθ. 19/29.6.73 συνεδρίασιν ληφθείσαν σύμφωνον απόφασιν του Διοικητικού Συμβουλίου του Ταμείου Προνοίας Εργοληπτών Δημοσίων Έργων. 3.Την υπ’ αριθ. 642/73 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, αποφασίζομεν και διατάσσομεν: Άρθρον μόνον.-1.Η υπό του Ταμείου Προνοίας Εργοληπτών Δημοσίων Έργων παρεχομένη χορηγία εις τους εξερχομένους του επαγγέλματος ησφαλισμένους και έχοντας τριακονταπενταετή συμπεπληρωμένην υπηρεσίαν καθορίζεται εφ’ εξής: α)εις δραχ. 224.000 προκειμένου περί των εκ των ησφαλισμένων Εργοληπτών Δημοσίων Έργων τετάρτης ή τρίτης τάξεως και των υπαλλήλων του Ταμείου και των Εργοληπτικών Οργανώσεων από του 6ου βαθμού συμπεριλαμβανομένου και άνω και β)εις δραχ. 168.000 προκειμένου περί των λοιπών ησφαλισμένων του Ταμείου. 2.Εάν η συνολική υπηρεσία ησφαλισμένων είναι μικροτέρα των 35 ετών, ο ησφαλισμένος δικαιούται τόσων τριακοστών πέμπτων της κατά την προηγουμένην παράγραφον χορηγίας, όσα τα έτη της υπηρεσίας αυτού, μη αναγνωριζομένης προϋπηρεσίας πλέον των 35 ετών ουδεμιά περιπτώσει. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 